ผมอายุ 32 ในช่วง 6 เดือนที่ผ่านมา มีอาการนอนเเล้วตื่นเองครับ รวมเวลาจะนอนได้คืนนึง 4 ชม.ต่อวัน ผมเลยซื้อเมลาโทนิน 10 มิลิกรัมมาทาน ก็ไม่ได้ผลคับ
สวัสดีค่ะ อาการนอนไปแล้วสะดุ้งตื่นขึ้นมากลางดึกนั้น อาจจะเกิดมาจาก การนอนหลับที่ไม่สนิท เช่นมีโรคทางกายใดๆ ความเจ็บปวด การไอ การมีไข้ หรือมีอาการนอนกรนทำให้สะดุ้งหยุดหายใจขณะหลับ หรือเป็นสาเหตุทางจิตใจ เช่นความเครียด ความกังวล โรคซึมเศร้าที่มีอยู่ หรือเกิดจากสภาวะแวดล้อมที่นอนไม่เหมาะสมเช่นมีแสง สี เสียง รบกวน หรือได้รับสารกระตุ้นระบบประสาทก่อนนอนแนะนำการเข้านอนให้เป็นเวลา นอนในที่สงบ ไม่ดื่มชา กาแฟ แอลกอฮอล์ก่อนเข้านอน ทำจิตใจให้สบายผ่อนคลายหากยังมีอาการเป็นมาก ทำให้อ่อนเพลียระหว่างวันจากการนอนไม่เพียงพอ แนะนำการพบแพทย์เพื่อประเมินอาการ รักษาตามอาการหรือใช้ยาช่วยในการนอนต่อไป